**Ny meget kompakt isolationsforstærker med modulær logning af gruppefejl**

Fem nye produkter udvider udvalget af funktioner i programmet af meget kompakte MINI Analog isolationsforstærkere fra Phoenix Contact. Den nye fejlovervågningsfunktion tilbyder også modulær logning af gruppefejl i applikationer med flere kanaler.

De to nye temperaturtransducere til modstandsfølere og termokoblere, overholder alle internationale standarder. En DIP-switch gør det muligt for brugerne hurtigt at indstille de to transducere, og modulerne kan, med et gratis softwareværktøj via det robuste S-port interface, nemt konfigureres med udvidede funktioner og overvågning..

En ny frekvenstransducer konverterer hastighedspulser fra under 1 Hertz op til 80 kHz til et analogt signal. Modulet supporterer NAMUR sensorer såvel som NPN og PNP udgange. Transduceren er hurtig at konfigurere via en DIP-switch og med det intuitive ”Teach In Wheel” til fri fastlæggelse af måleområder.

Det nye fejlovervågningsmodul giver en transparent fejllogning i fler-kanals applikationer med op til 80 moduler, som er forbundet via det skinnemonterede stik. Hvis en fejl opdages internt eller i transducerens signalindgang, rapporteres det til det skinnemonterede stik. Fejlovervågningsmodulet viser så fejlen via en NC kontakt og eliminerer behovet for en kompliceret individuel evaluering. Hvis systemet yderligere udstyres med den nye forsyningsklemme, kan det opdage og rapportere strømforsyningsfejl.

For yderligere information kontakt Field Sales Engineer Allan Jakobsen, ajakobsen@phoenixcontact.dk.